**Belina Memeti-** *Drejtor i Huamarrjes, Drejtoria e Përgjithshme të Borxhit Shtetëror*

Znj. Belina Memeti është emëruar Drejtor i Huamarrjes nëpërmjet instrumenteve financiare pranë Drejtorisë së Përgjithshme të Borxhit Shtetëror në 21 Janar 2021. Që prej Marsit të Vitit 2009 është pjesë e Ministrisë së Financave. Ka nisur fillimisht punë si specialist i huamarrjes në tregun e brendshëm dhe me kalimin e viteve është promovuar në detyrë.

Me një eksperiencë 15 vjeçare në fushën e menaxhimit të borxhit për Republikën e Shqipërisë kryesisht huamarrja në tregun e brendshëm dhe atë në tregjet ndërkombëtare ajo ka kontribuar ndjeshëm në arritjet e objektivave të Ministrisë së Financave.

Studimet universitare dhe pasuniversitare i ka kryer në Francë, Shkenca Ekonomike Bankë Financë në Universitetin “Jean Monnet” në Saint-Etienne si dhe Universitetin “Sciences Politiques” Shkenca Politike në Paris.

Znj.Memeti është trajnuar nga institucionet ndërkombëtare si Fondi Monetar Ndërkombëtar, Banka Botërore lidhur me fushën që mbulon por jo vetëm si në Qëndrueshmërinë e Analizës së Borxhit Shtetëror, Strategjia e menaxhimit të borxhit, implementimi i huamarrjes, Qëndrueshmërinë Fiskale. Zhvillimi i Tregut të Brendshëm lidhur me sigurimin e huamarrjes që financon deficitin e Qeverisë.

Znj.Memeti ka kontribuar në disa publikime profesionale në fushën e implementimit dhe menaxhimit të borxhit. Ajo zotëron shumë mirë gjuhë të huaja si: Frëngjisht, Anglisht dhe Italisht.